stanford-oval/wikipedia huggingface dataset:
ออสเตรียนฟุตบอลเซคันด์ลีก
แหล่งข้อมูลอื่น

2.liga.at
Bundesliga.at เก็บถาวร 2015-09-23 ที่ เวย์แบ็กแมชชีน
League321.com - Austrian football league tables, records & statistics database.
| ด ค กฟุตบอลลีกระดับสองของแต่ละประเทศโดยฟีฟ่า |
| --- | --- |
ยูฟ่า:  อีเอฟแอลแชมเปียนชิป1 ·  เซเรียบี ·  ซไวเทอบุนเดิสลีกา ·  เซกุนดาดิบิซิออน1 ·  ลีกเดอ ·  เอร์สเตอดีวีซี ·  ลีกาปูร์ตูกัลโดยช์ ·  ชาลเลนเจอร์โปรลีก ·  รัสเซียนฟุตบอลเนชันนัลลีก ·  ยูเครนเนียนเฟิสต์ลีก ·  ทีเอฟเอฟ เฟิสต์ลีก ·  แชลเลนจ์ลีก ·  ซไวเทอลีกา
เอเอฟซี:  เจลีก 2 ·  เคลีก 2 ·  ลีกวัน ·  ไทยลีก 21 ·  เนชันนัลพรีเมียร์ลีก2 ·  ไอ-ลีก
คอนคาแคฟ:  ยูเอสแอลแชมเปียนชิป2 ·  Ascenso MX
คอนเมบอล:  แซรีอีเบ ·  Primera B Nacional
โอเอฟซี:  NRFL Premier
ซีเอเอฟ:  อียิปต์เซคันส์ดิวิชัน ·  National First Division
อดีต:  โซเวียตเฟิสต์ลีก ·  อังกฤษ (ฟุตบอลลีกเฟิสต์ดิวิชัน · ฟุตบอลลีกเซคันด์ดิวิชัน) ·  เบลเจียนเซคันด์ดิวิชัน
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการเลื่อนชั้น/ตกชั้น
48°14′56″N 16°21′35″E﻿ / ﻿48.2489°N 16.3597°E﻿ / 48.2489; 16.3597
ศาลหลักเมืองกรุงเทพมหานคร

| ศาลหลักเมืองกรุงเทพมหานคร |
| --- | --- |
ศาลหลักเมืองกรุงเทพมหานคร
ศาสนา
ศาสนา: ศาสนาพื้นเมืองไทย
เขต: เขตพระนคร
จังหวัด: กรุงเทพมหานคร
เทพ: พระหลักเมือง
หน่วยงานกำกับดูแล: กรุงเทพมหานคร
ปีที่อุทิศ: พ.ศ. 2325
ที่ตั้ง
ที่ตั้ง: ถนนหลักเมือง-ถนนราชดำเนินใน แขวงพระบรมมหาราชวัง
ประเทศ: ประเทศไทย
สถาปัตยกรรม
สถาปนิก: อาวุธ เงินชูกลิ่น (ศาลาทรงขอมตามภาพ)
ประเภท: สถาปัตยกรรมขอม   สถาปัตยกรรมไทย
ผู้ก่อตั้ง: พระบาทสมเด็จพระพุทธยอดฟ้าจุฬาโลกมหาราช
ลงเสาเข็ม: 21 เมษายน พ.ศ. 2325 (พระราชพิธีนครฐาน)
ทิศทางด้านหน้า: ทิศตะวันตก
 โบราณสถานที่ขึ้นทะเบียนโดยกรมศิลปากร
ชื่อทางการ: ศาลหลักเมือง
แต่งตั้ง: 17 มิถุนายน พ.ศ. 2518
หมายเลขอ้างอิง: 0000012
ศาลหลักเมืองกรุงเทพมหานคร
ศาลหลักเมือง
ศาลหลักเมืองกรุงเทพมหานคร เป็นศาลที่สร้างขึ้นมาพร้อมกับการสถาปนากรุงรัตนโกสินทร์เป็นราชธานี  ตามธรรมเนียมพิธีพราหมณ์ว่า ก่อนที่จะสร้างเมืองจะต้องทำพิธียกเสาหลักเมืองในที่อันเป็นชัยภูมิสำคัญ เพื่อเป็นสิริมงคลแก่บ้านเมืองที่จะสร้างขึ้น ศาลหลักเมืองกรุงเทพมหานครตั้งอยู่บริเวณมุมด้านทิศตะวันออกเฉียงใต้ของท้องสนามหลวง ตรงข้ามพระบรมมหาราชวัง ถนนหลักเมือง-ถนนราชดำเนินใน  แขวงพระบรมมหาราชวัง เขตพระนคร กรุงเทพมหานคร
จุดสำคัญของศาลหลักเมืองคือ เสาหลักเมือง ซึ่งได้กระทำพิธียกเสาขึ้นเมื่อวันที่ 21 เมษายน พ.ศ. 2325 เดิมทีเสาหลักเมือง มีเพียงศาลาปลูกไว้กลางแดดกันฝนเท่านั้น จนชำรุดลงอย่างมากในสมัยรัชกาลที่ 4 พ.ศ. 2395 จึงโปรดเกล้าฯให้ทำขึ้นใหม่อีกเสาหนึ่ง ด้วยเหตุนี้เองจึงทำให้ศาลหลักเมืองกรุงเทพมหานครมีเสาหลักเมือง 2 ต้น นับจากนั้นเป็นต้นมา
สำหรับศาลาศาลหลักเมืองหลังปัจจุบันนี้ มีรูปแบบเป็นอาคารเครื่องปูน ทรงยอดปรางค์ มีมุขยื่นทั้ง 4 ด้าน แต่ละด้านมีหลังคาซ้อน 2 ชั้น และมีมุขลดอีกด้านละ 1 ชั้น มีหลังคากันสาดโดยรอบ เครื่องมุงประดับกระเบื้องเคลือบ ตามลักษณะสถาปัตยกรรมอยุธยาในอดีต ได้รับการออกแบบโดย พล.อ.ต. อาวุธ เงินชูกลิ่น (ศิลปินแห่งชาติสาขาศิลปะสถาปัตยกรรม  ในเวลาต่อมา)  พระบาทสมเด็จพระปรมินทรมหาภูมิพลอดุลยเดช มีพระบรมราชวินิจฉัยในงานออกแบบครั้งนี้ด้วย โดยมีการบูรณะระหว่างปี พ.ศ. 2425-2529
ประวัติ

พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ได้โปรดเกล้าให้กระทำพิธียกเสาหลักเมือง เมื่อวันอาทิตย์ เดือน 6 ขึ้น 10 ค่ำ ตรงกับวันที่ 21 เมษายน พ.ศ. 2325 เวลา 6.54 นาฬิกา  การฝังเสาหลักเมืองมีพิธีรีตองตามพระตำราที่เรียกว่า พระราชพิธีนครฐาน ใช้ไม้ชัยพฤกษ์ทำเป็นเสาหลักเมือง ประกับด้านนอกด้วยไม้แก่นจันทน์ที่มี เส้นผ่าศูนย์กลางวัดที่โคนเสา 29 เซนติเมตร สูง 187 นิ้ว กำหนดให้ความสูงของเสาหลักเมืองอยู่พ้นดิน 108 นิ้ว ฝังลงในดินลึก 79 นิ้ว มีเม็ดยอดรูปบัวตูม สวมลงบนเสาหลัก ลงรักปิดทอง ล้วงภายในไว้เป็นช่องสำหรับบรรจุดวงชะตาเมือง
ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4  โปรดเกล้าให้ขุดเสาหลักเมืองเดิม และจัดสร้างเสาหลักเมืองขึ้นใหม่ทดแทนของเดิมที่ชำรุด เป็นแกนไม้สัก ประกับนอกด้วยไม้ชัยพฤกษ์ 6 แผ่น สูง 108 นิ้ว ฐานเป็นแท่นกว้าง 70 นิ้ว บรรจุดวงเมืองในยอดเสาทรงมัณฑ์ที่มีความสูงกว่า 5 เมตร และอัญเชิญหลักเมืองเดิม และหลักเมืองใหม่  ประดิษฐานในอาคารศาลหลักเมืองที่สร้างใหม่ มียอดปรางค์ ก่ออิฐฉาบปูนขาว  ได้แบบอย่างจากศาลหลักเมืองกรุงศรีอยุธยา  เมื่อปีพุทธศักราช 2395
ศาลหลักเมืองได้รับการปฏิสังขรณ์อีกหลายครั้ง  ในปี พ.ศ. 2523 มีการบูรณะซ่อมแซมครั้งใหญ่  เพื่อเตรียมการเฉลิมฉลองสมโภชกรุงรัตนโกสินทร์ ครบ 200 ปี พ.ศ. 2525   ศาลหลักเมืองได้รับการบูรณะอย่างสวยงาม ด้านทิศเหนือจัดสร้างซุ้มสำหรับประดิษฐานเทพารักษ์ทั้ง 5 คือเจ้าพ่อหอกลอง เจ้าพ่อเจตคุปต์ พระเสื้อเมือง พระทรงเมือง และพระกาฬไชยศรี  มีการจัดละครรำ ละครชาตรี ให้ผู้ต้องการบูชา ว่าจ้างรำบูชาศาลหลักเมืองอยู่ด้านข้าง
แนวคิดว่าด้วยศาลหลักเมือง

ปรากฏหลักฐานในหนังสือที่บันทึกโดยนักบวชชาวฝรั่งเศส ฌ็อง-บาติสต์ ปาลกัว (ฝรั่งเศส: Jean-Baptiste Pallegoix,ค.ศ. 1805-1862/พ.ศ. 2348-2405) หรือที่รู้จักในนามพระสังฆราชปัลเลอกัวซ์ ที่บันทึกในหนังสือเล่าเรื่องกรุงสยาม (Description du Royaume Thai ou Siam) อันเกี่ยวกับ "ศาลหลักเมือง" ดังข้อความที่ว่า
"...มงซเญอร์  บรูกิแอรส์ (Monseigneur Brugiueres) ได้เล่าไว้ในจดหมายของท่านเกี่ยวกับประเพณีการถือโชคลาภของอนารยะอันมีอยู่ในประเทศสยามทุกครั้งเมื่อจะมีการสร้างประตูเมืองใหม่  ข้าพเจ้าเองก็เคยอ่านพบเหตุการณ์คล้าย ๆ นี้ในพงศาวดารสยามเหมือนกัน ข้าพเจ้าไม่ยื่นยันว่าจะเป็นความจริงดังที่เล่าลือกันนัก เขาว่ากันดังนี้  เมื่อสร้างประตูเมืองใหม่ในกำแพงพระนคร หรือแม้เพียงซ่อมขึ้นใหม่ ไม่ทราบว่าเขาใช้กำหนดกฎถือโชคถือลางข้อไหนที่ว่าต้องฆ่าคนที่บริสุทธิ์คือไม่มีความผิดเสียสามคน การกระทำอันป่าเถื่อนนั้นมีดังนี้ คือ หลังจากที่พระเจ้าแผ่นดินได้ทรงปรึกษากับขุนนางผู้ใหญ่เป็นการลับแล้ว ก็ส่งราชบุรุษคนหนึ่งไปที่ประตูเมืองที่จะดำเนินการซ่อมแซมนั้น นาน ๆ ครั้งราชบุรุษนั้นจะทำทีตะโกนเรียกหาใครคนหนึ่งนั้นขึ้นมาดัง ๆ เขาออกชื่อประตูเมืองนั้นซ้ำซากหลายครั้งหลายหนปรากฏอยู่เนือง ๆ ว่าประชาชนที่ผ่านไปมา เมื่อได้ยินเสียงร้องเรียกทางเบื้องหลังก็มักจะเหลียวหน้ามาดู ทันใดนั้นราชบุรุษกับพวกก็จะเข้ารุมล้อมจับเอาคนที่เหลียวหน้ามาดูนั้นไปสามคน  อันเป็นที่แน่ว่าชะตาชีวิตของเขาถึงฆาตแล้ว ไม่มีการปฏิบัติใด ๆ สัญญาประการใด ๆ หรือการเสียสละใด ๆ ที่จะช่วยชีวิตเขาไว้ได้ เขาขุดหลุมใหญ่ขึ้นในช่องประตูเมืองนั้น แล้วผูกเสาคานใหญ่ชักขึ้นไปเหนือหลุมนั้นในระดับสูงพอสมควร โยงไว้ด้วยเส้นเชือกสองเส้นหัวท้ายให้เสาหรือซุงนั้นแขวนอยู่ตามทาง นอนเหมือนอย่างลูกหีบ (Presoir) ฉะนั้น ครั้งถึงวันกำหนดที่จะกระทำการอันอรุณนี้ ก็เลี้ยงดูผู้เคราะห์ร้ายให้อิ่มหนำสำราญแล้วแห่แหนไปที่หลุมนั้น พระเจ้าแผ่นดินและข้าราชบริพารก็จะเสด็จและไปให้ความเคารพด้วย พระเจ้าแผ่นดินมีรับสั่งให้บุคคลทั้งสามนั้นเฝ้าประตูเมืองไว้ด้วย และให้เร่งแจ้งข่าวให้รู้เกลือกว่ามีอริราชศัตรูหรือผู้คิดกบฏจะยกเข้าโจมตีพระนคร ครั้นแล้วเขาก็ตัดเชือกปล่อยให้เสาหรือซุงหล่นลงมาบนศีรษะผู้เคราะห์ร้าย ผู้ตกเป็นเหยื่อของการถือโชคลางนั้น บี้แบนอยู่ในหลุม คนไทยเชื่อว่าผู้เคราะห์ร้าย ผู้ตกเป็นเหยื่อของการถือโชคลางนั้น จะกลายสภาพเป็นอารักษ์จำพวกที่เรียกกันว่า ผี (phi) ราษฎรสามัญบางคนก็กระทำการฆาตกรรมแก่ทาสของตนในทำนองเดียวกันนี้ เพื่อใช้เป็นผีเฝ้าขุมทรัพย์ที่ตนฝังซ่อนไว้..."
ดูเพิ่ม

ภาพถ่ายทางอากาศของ ศาลหลักเมืองกรุงเทพมหานคร
ศาลหลักเมือง โดย devalai.com
แผนที่และภาพถ่ายทางอากาศของ ศาลหลักเมืองกรุงเทพมหานคร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′09″N 100°29′39″E﻿ / ﻿13.752537°N 100.494084°E﻿ / 13.752537; 100.494084
ศาลหลักเมือง เก็บถาวร 2009-07-04 ที่ เวย์แบ็กแมชชีนโดย  www.thaiveterans.mod.go.th
| ด ค กไหว้พระ 9 วัด กรุงเทพมหานคร |
| --- | --- | --- |
| ฝั่งพระนคร |  วัดชนะสงครามราชวรมหาวิหาร  ศาลเจ้าพ่อเสือ (เสาชิงช้า)  ศาลหลักเมืองกรุงเทพมหานคร  วัดสุทัศนเทพวรารามราชวรมหาวิหาร  วัดพระเชตุพนวิมลมังคลารามราชวรมหาวิหาร  วัดพระศรีรัตนศาสดาราม  วัดราชนัดดารามวรวิหาร (ในบางตำรา)  |  |
| ฝั่งธนบุรี |  วัดระฆังโฆสิตารามวรมหาวิหาร  วัดอรุณราชวรารามราชวรมหาวิหาร  วัดกัลยาณมิตรวรมหาวิหาร  |  |
พรมผนัง

การแขวนพรมบนผนังโกบลินที่วังลินเดอร์โฮฟ ราวปี ค.ศ. 1900
พรมผนัง หรือ พรมแขวนผนัง (อังกฤษ: tapestry) เป็นงานศิลปะสิ่งทอ ซึ่งทอด้วยมือบนกี่ตั้งที่เส้นด้ายพุ่งซ่อนเส้นด้ายยืนหมดเมื่อทำเสร็จ ซึ่งต่างจากการทอผ้า อาจเห็นทั้งด้ายเส้นยืนและเส้นพุ่ง การทำเช่นนี้ทำให้เกิดลวดลายหรือภาพ  ผู้ทอมักจะใช้ด้ายยืนที่ทำจากลินินหรือฝ้าย ส่วนด้ายพุ่งอาจจะเป็นขนแกะ, ฝ้าย หรือไหม หรือบางครั้งก็ใช้ด้ายที่ทำจากทอง, เงิน หรือวัสดุอื่น ๆ ด้วย
ทั้งช่างและศิลปินเป็นผู้สร้างงานพรมทอ ก่อนอื่นศิลปินจะร่างแบบ ที่เรียกกันว่า “tapestry cartoon” เพื่อให้ช่างทอตามแบบที่ร่าง ห้วเรื่องที่ทอก็อาจจะมาจากคัมภีร์ไบเบิล, ตำนานเทพ หรือฉากล่าสัตว์ ซึ่งจะเป็นที่นิยมทำกันในการตกแต่งที่อยู่อาศัย
การใช้สอย

ความนิยมในการใช้พรมทอตกแต่งอาจจะมาจากการที่เป็นสิ่งที่เคลื่อนย้ายตามเจ้าของจากที่พำนักหนึ่งไปอีกที่พำนักหนึ่งได้สะดวก พรมทอที่ใช้ในวัดก็อาจจะใช้แขวนเนื่องในโอกาสพิเศษ นอกจากนั้นก็มีประโยชน์ในการใช้สอย เช่นเมื่อแขวนบนผนังก็จะเป็นฉนวนทำให้ห้องอุ่นขึ้นในขณะเดียวกันก็เป็นเครื่องตกแต่งห้องด้วย
การวิวัฒนาการการทอพรมผนัง

การทอพรมผนังทำกันมาตั้งแต่สมัยกรีก พรมของกรีกจาก 300-200 ปึก่อนคริสต์ศักราช ที่พบในทะเลทรายที่ทาริมเบซิน การทอแบบดังกล่าวมาเริ่มทำกันในยุโรปราวต้นคริสต์ศตวรรษที่ 14 ในบริเวณที่เป็นประเทศเยอรมนี และ สวิสเซอร์แลนด์ปัจจุบัน แต่ต่อมาศูนย์กลางการทอก็ย้ายไปฝรั่งเศสและเนเธอร์แลนด์ ในคริสต์ศตวรรษที่ 15 อาราสในฝรั่งเศสเป็นเมืองที่มีชื่อในการทอพรมผนังด้วยขนแกะ งานพรมของอาราสขายเป็นเครื่องตกแต่งให้แก่ปราสาทและวังต่าง ๆ ทั่วยุโรป พรมแขวนผนังมาถูกทำลายไปมากระหว่างการปฏิวัติฝรั่งเศส พรมจำนวนมากถูกเผาเพื่อเอาทองที่เป็นเส้นด้ายในตัวผ้า คำว่า “พรมผนังอารัส” ยังเป็นคำที่ใช้เรียกพรมผนังที่ทออย่างหรูหรา แม้ว่าจะทำมาจากที่อื่นก็ตาม
ในคริสต์ศตวรรษที่ 16 ศูนย์การทอพรมผนังก็ย้ายไปในบริเวณฟลานเดอส์ซึ่งกลายมาเป็นศูนย์กลางการทอพรมผนังของยุโรป ในคริสต์ศตวรรษที่ 17 พรมเฟล็มมิชได้ชื่อว่าเป็นศูนย์กลางการผลิตที่สำคัญที่สุด  ซึ่งจะเห็นได้จากงานที่ทำมาจากสมัยนั้นแสดงให้เห็นรายละเอียดของงาน ทั้งภาพบนพรมและสีที่ใช้
ในคริสศตวรรษที่ 19 วิลเลียม มอร์ริส รื้อฟี้นการทอพรมผนังแบบยุคกลางที่แอบบีเมอร์ตัน และมีความสำเร็จในการทอพรมผนังสำหรับการตกแต่งที่อยู่อาศัยและคริสต์ศาสนสถาน งานร่างพรมทอเหล่านี้ของมอริสออกแบบโดยเอ็ดเวิร์ด เบิร์น-โจนส์ (Edward Burne-Jones)
พรมทอยังทำกันอยู่บ้างที่โรงงานที่โกบลินส์ (Gobelins) และเวิร์คช็อพบางแห่งในยุโรป ซึ่งนอกจากจะทอแล้วยังซ่อมแซมพรมทอที่ชำรุดด้วย  นอกจากนั้นศิลปะการทอพรมผนังยังเป็นศิลปะของผู้ที่ทอพรมเป็นงานอดิเรกด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พรมผนัง
Jagiellonian Tapestries
(eb1911) บทความเกี่ยวกับพรมทอ
พรมทอ เก็บถาวร 2020-01-17 ที่ เวย์แบ็กแมชชีน
การออกแบบและทอพรมทอ
ผ้าทอแบบพรมทอ เก็บถาวร 2008-04-14 ที่ เวย์แบ็กแมชชีน
การปักและการทอพรมทอ ที่ โครงการกูเทนแบร์ก  โดยเกรซ คริสตี ค.ศ. 1912
การทำพรมทอร่วมสมัย เก็บถาวร 2008-01-15 ที่ เวย์แบ็กแมชชีน
แหล่งความรู้เรื่องพรมสมัยใหม่ เก็บถาวร 2012-01-24 ที่ เวย์แบ็กแมชชีน
สมุดภาพ

พรมผนังกรีก
 จาก300-200 ปึก่อนคริสต์ศักราช
แสดงให้เห็นตัวเซนทอร์
ทหารกรีกบนพรมทอแซมปุล
(Sampul tapestry)
งานทอขนแกะแขวนผนังจาก 300-200 ปึก่อนคริสต์ศักราช
“พรมผนังเฮสเตีย”
(The Hestia Tapestry)
จากคริสต์ศตวรรษที่ 6 จากอียิปต์
ที่ดัมบาร์ตันโอ้ค (Dumbarton Oaks) ที่วอชิงตัน ดี.ซี. สหรัฐอเมริกา
พรมทอหกผืนในชุด “สตรีกับยูนิคอร์น” (La Dame à la Licorne) ปัจจุบันอยู่ที่ l'Hôtel de Cluny, ปารีส
โจนออฟอาร์คพบ
พระเจ้าชาร์ลสที่ 7
พรมผนังที่วังชีนง
“Wild Men and Moors” (รายละเอียด) ลินนินและขนแกะ จาก คริสต์ศตวรรษที่ 15 ที่พิพิธภัณฑ์วิจิตรศิลป์ที่บอสตัน สหรัฐอเมริกา
พรมทอจากคริสต์ศตวรรษที่ 16 ที่พิพิธภัณฑ์วิคตอเรียอัลเบิร์ต ลอนดอน
“ดูดาว” จากราวคริสต์ศตวรรษที่ 16 จากพิพิธภัณฑ์ศิลปะประยุกต์และออกแบบที่ Göteborg ประเทศสวีเดน
พรมทอบนกี่ที่โรงงานที่โกบลินส์
กี่สำหรับทอพรมผนัง
“วิทัศน์ถ้วยศักดิ์สิทธิ์”  (The Vision of the Holy Grail) โดยวิลเลียม มอร์ริสและบริษัท ค.ศ. 1890
แคลริเน็ตคอนแชร์โต (โมทซาร์ท)

K. 622‐1

Clarinet Concerto in A major, 1st movement
Performed by the Fulda Symphonic Orchestra conducted by Simon Schindler with clarinetist Bruce Edwards
Clarinet Concerto in A major, 1st movement
Performed by the Washington University Symphony conducted by Abraham Kaplan with William McColl (basset clarinet)

Clarinet Concerto in A major, 2nd movement
Performed by the Fulda Symphonic Orchestra conducted by Simon Schindler with clarinetist Bruce Edwards
Clarinet Concerto in A major, 2nd movement
Performed by the Washington University Symphony conducted by Abraham Kaplan with William McColl (basset clarinet)

Clarinet Concerto in A major, 3rd movement
Performed by the Fulda Symphonic Orchestra conducted by Simon Schindler with clarinetist Bruce Edwards
Clarinet Concerto in A major, 3rd movement
Performed by the Washington University Symphony conducted by Abraham Kaplan with William McColl (basset clarinet)
แคลริเน็ตคอนแชร์โต ในบันไดเสียง เอ เมเจอร์ (อังกฤษ: Clarinet concerto in A major, K. 622) ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับแคลริเน็ต ที่โมทซาร์ทแต่งขึ้นในปี ค.ศ. 1791 สำหรับให้แอนตัน สแทดเลอร์ (1753 – 1812) นักแคลริเน็ตและฮอร์นชาวออสเตรียเป็นผู้บรรเลง คอนแชร์โตชิ้นนี้เป็นหนึ่งในผลงานชิ้นสุดท้ายที่โมทซาร์ทแต่งได้เสร็จสมบูรณ์ก่อนจะเสียชีวิต (โมทซาร์ทเสียชีวิต 6 สัปดาห์หลังจากการแสดงรอบปฐมทัศน์)
สแทดเลอร์เล่นคอนแชร์โตรอบปฐมทัศน์เมื่อวันที่ 16 ตุลาคม ค.ศ. 1791 ที่ปราก เขาต้องใช้แคลริเน็ตที่ปรับแต่งเป็นพิเศษให้มีระดับเสียงต่ำลง เป็นระดับ ซี แทนที่จะใช้แคลริเน็ตแบบทั่วไปซึ่งมีระดับเสียงต่ำสุด อี  ต่อมาเมื่อบริษัทผู้จัดพิมพ์โน้ตดนตรีวางจำหน่าย จึงได้ดัดแปลงต้นฉบับของโมทซาร์ท เพื่อให้นักดนตรีที่ใช้แคลริเน็ตทั่วไปตามท้องตลาด สามารถเล่นท่อนไฮไลต์ของคอนแชร์โตบทนี้ได้
คอนแชร์โตบทนี้แบ่งออกเป็น 3 มูฟเมนต์ จังหวะ เร็ว-ช้า-เร็ว ได้แก่
I. Allegro
II. Adagio
III. Rondo: Allegro
มูฟเมนต์ที่สอง Adagio ได้รับความนิยมจากการนำไปใช้เป็นเพลงประกอบภาพยนตร์เรื่อง Out of Africa  และได้รับรางวัลออสการ์และรางวัลลูกโลกทองคำ สาขาดนตรีประกอบภาพยนตร์ยอดเยี่ยม
แหล่งข้อมูลอื่น

BBC Discovering Music
โน้ตเพลงเสรีของ Clarinet Concerto ที่โครงการห้องสมุดดนตรีนานาชาติ (IMSLP)
หมอทะลุมิติ

หมอทะลุมิติ (ญี่ปุ่น: 仁) เป็นละครซีรีส์ญี่ปุ่น ออกอากาศครั้งแรกทางช่องทีบีเอส ในปี ค.ศ. 2009 และซีซั่นที่ 2 ในปี ค.ศ. 2011 สร้างจากการ์ตูนญี่ปุ่นเรื่อง จิน หมอทะลุศตวรรษ เขียนโดยโมโตกะ มูรากามิ
เป็นหนึ่งในละครยอดนิยมแห่งปีและได้รับรางวัลสำคัญมากมายเลย
เนื้อเรื่อง > ซีซัน 1

เรื่องราวเกี่ยวกับศัลยแพทย์สมองชื่อ จิน มินากาตะ ผู้ต้องทนทุกข์ทรมานตลอด 2 ปีที่ผ่านมา เมื่อคู่หมั้นของเขา มิกิ ซึ่งเป็นหมอเหมือนกัน เป็นเจ้าหญิงนิทราหลังจากการผ่าตัดที่เขาเป็นผู้ผ่าตัด อยู่มาวันหนึ่งเขาหมดสติบนดาดฟ้าของโรงพยาบาลเพราะผู้ป่วยที่กำลังตื่นตระหนกคนหนึ่ง และเมื่อตื่นขึ้นมาก็พบว่าตัวเองถูกพาย้อนเวลากลับไปในช่วงปลายยุคเอโดะ ในไม่ช้าเขาก็ถูกโจมตีโดยซามูไร แต่เขาก็หลบหนีได้ด้วยความช่วยเหลือจากชายคนหนึ่งชื่อเคียวทาโร ทาชิบานะ เคียวทาโรได้รับบาดเจ็บสาหัสที่ศีรษะในขณะที่พยายามปกป้องจิน แต่จินก็สามารถช่วยชีวิตเขาได้แม้จะขาดอุปกรณ์ทางการแพทย์ที่เหมาะสมก็ตาม ด้วยเหตุนี้ ซากิ น้องสาวของเคียวทาโรจึงเริ่มสนใจจิน และกลายเป็นผู้ช่วยของเขา ในขณะเดียวกัน จินก็มุ่งมั่นที่จะหาทางกลับสู่ปัจจุบัน
เนื้อเรื่อง > ซีซัน 2

2 ปีผ่านไปตั้งแต่ซีซันที่แล้ว จินและซากิพัฒนายาสำหรับแม่ของซากิที่เป็นโรคเหน็บชาขั้นรุนแรง ขณะเดียวกัน ซากาโมโตะ เรียวมะ ขอให้จินดูแลซากูมะ โชซัง อาจารย์ของคัตสึ ไคชู โชซังอยู่ในอาการขั้นวิกฤตหลังจากถูกโจมตีโดยกลุ่มชินเซ็งงูมิ (ตำรวจลับ) จินไม่เต็มใจเพราะการรักษาโชซังหมายถึงการเปลี่ยนเส้นทางของประวัติศาสตร์ อย่างไรก็ตาม โชซังบอกจินว่าเขาก็มาจาก "ปัจจุบัน" เช่นกัน
รางวัล > หมอทะลุมิติ ภาค 1

| ปี | รางวัล | สาขา | ผู้รับรางวัล | ผล |
| --- | --- | --- | --- | --- |
| 2010 | Television Drama Academy Awards ครั้งที่ 63 | ละครโทรทัศน์ยอดเยี่ยม |  | ชนะ |
| 2010 | Television Drama Academy Awards ครั้งที่ 63 | นักแสดงยอดเยี่ยม | ทากาโอะ โอซาวะ | ชนะ |
| 2010 | Television Drama Academy Awards ครั้งที่ 63 | นักแสดงสมทบชายยอดเยี่ยม | อูชิโนะ มาซาอากิ | ชนะ |
| 2010 | Television Drama Academy Awards ครั้งที่ 63 | นักแสดงสมทบหญิงยอดเยี่ยม | ฮารูกะ อายาเซะ | ชนะ |
| 2010 | Television Drama Academy Awards ครั้งที่ 63 | ผู้เขียนบทยอดเยี่ยม | โมริชิตะ โยชิโกะ | ชนะ |
| 2010 | Television Drama Academy Awards ครั้งที่ 63 | ผู้กำกับยอดเยี่ยม | Hirakawa Yuichiro, Yamamuro Daisuke, Kawashima Ryutaro | ชนะ |
| 2010 | Television Drama Academy Awards ครั้งที่ 63 | เพลงประกอบละครยอดเยี่ยม | "Aitakute Ima" by MISIA | ชนะ |
| 2010 | Tokyo Drama Awards ครั้งที่ 3 | Grand Prix |  | ชนะ |
| 2010 | Tokyo Drama Awards ครั้งที่ 3 | Best Performance by an Actor | Takao Osawa | ชนะ |
| 2010 | Tokyo Drama Awards ครั้งที่ 3 | Best Producer | Akihiko Ishimaru | ชนะ |
| 2010 | Tokyo Drama Awards ครั้งที่ 3 | Asia Award |  | ชนะ |
อะโดะ เอ็นโด

อะโดะ เอ็นโด(6 พฤศจิกายน ค.ศ. 1973) เป็นนักแสดงหญิงชาวญี่ปุ่น นอกจากนี้ยังเป็นนักร้องอีกด้วย
ผลงานเพลง

Sailor Moon S - Usagi Ai no Senshi e no Michi - Death Nightmare
Sailor Moon S - Henshin - Super Senshi e no Michi - Death Nightmare
Sailor Moon S - Henshin - Super Senshi e no Michi (Kaiteiban) - Death Nightmare
Shin / Henshin - Super Senshi e no Michi - Last Dracul Jokyoku - Death Nightmare
Sailor Moon SuperS - Yume Senshi - Ai - Eien ni... - Lemures
Sailor Moon SuperS - Yume Senshi - Ai - Eien ni... Saturn Fukkatsu Hen! - Lemures
Sailor Moon SuperS - Bishoujo Senshi Sailor Moon SuperS Special Musical Show - Lemures
Sailor Moon Sailor Stars (musical) - Shadow Bug
Sailor Moon Sailor Stars (Kaiteiban) - Sailor Theta
Eien Densetsu - Sailor Theta
Eien Densetsu (Kaiteiban) - The Final First Stage - Sailor Theta
Shin Densetsu Kourin  - Dark Moon
Kaguya Shima Densetsu - Dark Menorah
Kaguya Shima Densetsu (Kaiteiban) Natsuyasumi! Houseki Tankentai - Dark Menorah
Kessen / Transylvania no Mori - Shin Toujou! Chibi Moon wo Mamoru Senshi-tachi - Demon Lilit
Kessen / Transylvania no Mori (Kaiteiban) - Saikyou no Kataki Dark Cain no Nazo - Demon Lilit
Chou Wakusei Death Vulcan no Fuuin - Roi Malkuth
Tanjou! Ankoku no Princess Black Lady - Calaveras
Tanjou! Ankoku no Princess Black Lady (Kaiteiban) - Wakusei Nemesis no Nazo - Calaveras
10th Anniversary Festival - Ai no Sanctuary - Dark Maya
Mugen Gakuen - Mistress Labyrinth - Centi
Mugen Gakuen - Mistress Labyrinth (Kaiteiban) - Centi
Starlights - Ryuusei Densetsu - Sailor Lead Crow
Kakyuu-Ouhi Kourin - The Second Stage Final - Sailor Lead Crow
Shin Kaguya Shima Densetsu - Selkie
Shin Kaguya Shima Densetsu (Kaiteiban) - Marinamoon Final - Selkie
แหล่งข้อมูลอื่น

Endou's SeraMyu Profile เก็บถาวร 2018-02-15 ที่ เวย์แบ็กแมชชีน
อะลาอุดดีน อะบูลกอซิม

อะลาอุดดีน มุฮัมมัด อัลซัยยิด อะบูลกอซิม (อาหรับ: علاء الدين محمد السيد أبو القاسم; อังกฤษ: Alaaeldin Muhammad Al-Sayid Abouelkassem; 25 พฤศจิกายน ค.ศ. 1990 – ) เป็นนักฟันดาบสากลชาวอียิปต์ที่ได้รับรางวัลเหรียญเงินในรายการฟอยล์บุคคลชายในโอลิมปิกฤดูร้อน 2012 เขาเริ่มเล่นฟันดาบตั้งแต่อายุแปดปี และใน ค.ศ. 2008 ก็เริ่มการแข่งขันฟันดาบในระดับสากล โดยได้รับเหรียญรางวัลจากจูเนียร์แชมเปียนชิปทั้งในระดับทวีปแอฟริกาและระดับโลก ตลอดจนจูเนียร์เวิลด์คัป ก่อนที่จะเข้าแข่งขันในระดับอาชีพใน ค.ศ. 2011 และได้รับรางวัลเหรียญเงินที่เฟลอแรเดอเซนต์ปีเตอส์เบิร์ก
ในช่วงปลายปีหลังจากนั้น เขาได้รับเหรียญทองจากการแข่งขันแพนอาหรับเกมส์ 2011 ในประเภทฟอยล์บุคคลและทีม ก่อนที่จะก้าวสู่การแข่งขันโอลิมปิกฤดูร้อน 2012 ที่ซึ่งเขาเป็นผู้ได้รับเหรียญรางวัลฟันดาบสากลโอลิมปิกเป็นคนแรกของทวีปแอฟริกา
ชีวิตในวัยเด็ก

อะบูลกอซิมเกิดเมื่อวันที่ 25 พฤศจิกายน ค.ศ. 1990 ในเซติฟ ประเทศแอลจีเรีย โดยพ่อของเขาเป็นชาวอียิปต์ และแม่ของเขาเป็นชาวแอลจีเรีย โดยได้ย้ายไปยังประเทศอียิปต์เมื่อเขาอายุได้สี่ปี และเติบโตขึ้นมาในอะเล็กซานเดรีย ซึ่งในช่วงแรกเขาได้มีส่วนร่วมในกีฬาว่ายน้ำและคาราเต้ ก่อนที่เขาจะเริ่มฝึกฟันดาบสากลขณะมีอายุได้แปดปีที่สโมสรอัสเซลาฮ์อัสซะกันดะรี หลังจากที่ประสบความสำเร็จในกีฬาเมื่อครั้งยังเป็นวัยรุ่น เขาก็ได้ถูกบังคับให้เข้าสถาบันอาหรับเพื่อวิทยาศาสตร์และเทคโนโลยีและการขนส่งทางทะเล ซึ่งเป็นหลักสูตรที่มากเกินความต้องการของเขาในการไล่ตามเทคโนโลยีรวมถึงฟันดาบสากล จากนั้นไม่นานเขาก็ได้พบกับมุฮัมมัด อัลซัยยิด ซึ่งเป็นอดีตผู้ฝึกสอนของเขาอีกครั้ง และเป็นผู้เสนอให้เขาเข้าร่วมทีมชาติ
ในสายอาชีพ

ผลงานในสายอาชีพระดับนานาชาติของอะบูลกอซิม เริ่มใน ค.ศ. 2008 เมื่อเขาได้รับรางวัลเหรียญทองในฟันดาบสากลประเภทฟอยล์ ในรายการแอฟริกันจูเนียร์แชมเปี้ยนชิป และหรียญทองแดงจากรายการเวิลด์จูเนียร์เฟนซิงแชมเปียนชิปในประเทศอิตาลี นอกจากนี้ เขายังเป็นหนึ่งในผู้ชนะอันดับสามในรายการจูเนียร์เฟนซิงเวิลด์คัป ในการแข่งขันจูเนียร์เฟนซิงเวิลด์คัป 2009 เขาได้รับชัยชนะในอันดับสาม และตามมาด้วยเหรียญทองในหนึ่งปีถัดมาจากรายการเวิลด์จูเนียร์เฟนซิงแชมเปี้ยนชิป 2010 เขาได้รับเหรียญรางวัลเวิลด์คัประดับอาวุโสเป็นครั้งแรกโดยเป็นเหรียญทองแดงจากรายการเฟลอแรเดอเซนต์ปีเตอส์เบิร์ก 2011 และได้รับรางวัลเหรียญทองจากรายการแพนอาหรับเกมส์ 2011 ในประเภทฟอยล์ทั้งบุคคลและทีม
อะบูลกอซิมได้รับเลือกเข้าแข่งขันโอลิมปิกฤดูร้อน 2012 และเข้าสู่การแข่งขันฟอยล์บุคคลชายรอบ 32 คนสุดท้าย โดยเขาเป็นฝ่ายชนะชาวอเมริกันอย่างไมลส์ เชมลีย์-วัตสัน ด้วยคะแนน 15-10 และเขาสามารถชนะเพเทอร์ ยอพพิช จากประเทศเยอรมนี กับอันเดรอา กัสซาระ จากประเทศอิตาลี ในรอบ 16 คนสุดท้ายและรอบควอเตอร์ไฟนอลตามลำดับ ก่อนที่จะเป็นฝ่ายชนะชเว บย็อง-ช็อล จากประเทศเกาหลีใต้ด้วยคะแนน 15-12 ในรอบเซมิไฟนอล อะบูลกอซิม แพ้ในรอบชิงเหรียญทองโดยเป็นฝ่ายแพ้ต่อเหลย เซิง จากประเทศจีนด้วยคะแนน 13-15 แต่เหรียญเงินที่เขาได้รับนั้นถือได้ว่าเป็นเหรียญโอลิมปิกฟันดาบสากลเหรียญแรกสำหรับผู้เข้าแข่งขันฟันดาบจากทวีปแอฟริกา นอกจากนี้ เขายังร่วมการแข่งขันในประเภทฟอยล์ทีมชาย ที่ซึ่งทีมอียิปต์เป็นฝ่ายแพ้ต่อทีมชาติอังกฤษด้วยคะแนน 45-33 ในรอบแรก ช่วง ค.ศ. 2012 อะบูลกอซิมได้รับการฝึกฝนโดยผู้ฝึกสอนพอล แคนทอร์สกี จากประเทศโปแลนด์
พรรคสหสามัคคีและการพัฒนา

| พรรคสหสามัคคีและการพัฒนา ခွေးပါတီငါလိုးမကြံ့ဖွတ် |
| --- | --- |
ชื่อย่อ: USDP
ผู้ก่อตั้ง: เต้นเซน
ประธาน: Than Htay
เลขาธิการ: Thet Naing Win
โฆษก: Nandar Hla Myint
รองประธาน: Myat Hein, Khin Yi
ก่อตั้ง: 8 มิถุนายน 2010 (14 ปีก่อน) (2010-06-08)
ก่อนหน้า: Union Solidarity and Development Association
ที่ทำการ: อำเภอแดะคินะตีริ, เนปยีดอ
อุดมการณ์: ชาตินิยมพม่า ลัทธิคลั่งชาตินิยม ชาตินิยมอนุรักษ์นิยม อนุรักษนิยมทางสังคม
จุดยืน: ฝ่ายขวาถึงขวาจัด
สี: เขียว
ที่นั่งในHouse of Nationalities: 11 / 224
ที่นั่งในสภาผู้แทนราษฎรพม่า: 30 / 440
ที่นั่งในState and Regional Hluttaws: 38 / 879
รัฐมนตรีว่าการกระทรวงการต่างประเทศ: 0 / 29
เว็บไซต์
www.usdp.org.mm
ธงประจำพรรค

การเมืองพม่า   รายชื่อพรรคการเมือง การเลือกตั้ง
พรรคสหสามัคคีและการพัฒนา (พม่า: ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ; อังกฤษ: Union Solidarity and Development Party: USDP) หรือ ยูเอสดีพี เป็นพรรคการเมืองในพม่า ก่อตั้งโดยพลเอก เต้นเซน ได้รับการรับรองโดยคณะกรรมการการเลือกตั้งพม่า เมื่อวันที่ 10 มิถุนายน ค.ศ. 2010 โดยมีที่มาจาก สมาคมสหสามัคคีและการพัฒนา (Union Solidarity and Development Association : USDA) ซึ่งเป็นสมาคมพลเรือนอาสาเพื่อการสังคมสงเคราะห์ ซึ่งก่อตั้งโดยสภาสันติภาพและการพัฒนาแห่งรัฐ ภายใต้การนำของพลเอกอาวุโส ต้านชเว เพื่อใช้เป็นเครื่องมือทางการเมือง มาตั้งแต่ปี ค.ศ. 1993
ผู้บริหารพรรคประกอบด้วยอดีตนายทหารหลายคนซึ่งดำรงตำแหน่งในคณะรัฐบาลทหารพม่า และได้ลาออกจากตำแหน่งเป็นพลเรือน ก่อนจะเข้ามาเป็นสมาชิกพรรค โดยมีเต้นเซนเป็นหัวหน้าพรรค  ที่ทำการพรรคตั้งอยู่ที่กรุงเนปยีดอ
ลือชัย นฤนาท

| ลือชัย นฤนาท |
| --- | --- |
เกิด: 30 มิถุนายน พ.ศ. 2475 พิชัย จิตรีขันธ์ จังหวัดพระนครศรีอยุธยา ประเทศสยาม
เสียชีวิต: 10 มิถุนายน พ.ศ. 2560 (84 ปี) กรุงเทพมหานคร ประเทศไทย
คู่สมรส: ประดิษฐ์ จิตรีขันธ์ กู้ เม่ย (2502-2503)  เครือมาศ สร้อยคีรี เกษราภรณ์ วิริยะ อัปสร จิตรีขันธ์
บุตร: 8 คน
อาชีพ: ตำรวจ, นักแสดง, ผู้รับเหมาก่อสร้าง
ปีที่แสดง: พ.ศ. 2499–2522
ผลงานเด่น: ชีพ ชูชัย ใน เล็บครุฑ  ยอด ใน เพชรตัดเพชร
พระสุรัสวดี: นักแสดงนำชายยอดเยี่ยม พ.ศ. 2500 - เล็บครุฑ
พิชัย จิตรีขันธ์ เป็นที่รู้จักในชื่อ ลือชัย นฤนาท (30 มิถุนายน พ.ศ. 2475 – 10 มิถุนายน พ.ศ. 2560) ชื่อเล่น เล็ก เป็นนักแสดงชาวไทย และเป็นพระเอกภาพยนตร์ไทยคนแรกที่ได้รับรางวัลนักแสดงนำยอดเยี่ยม ในการประกาศผลรางวัลตุ๊กตาทอง ครั้งที่ 1 ประจำปี พ.ศ. 2500 เมื่อวันที่ 3 สิงหาคม พ.ศ. 2500 และยังเป็นพระเอกขวัญใจของประชาชน ที่มีบุคลิกทำคอเอียง คาบบุหรี่มุมปาก ทำท่าทางยียวน จนเป็นแบบอย่างให้ผู้ชายในยุคนั้นนิยมเลียนแบบ
ประวัติ

ลือชัยเกิดเมื่อวันที่ 30 มิถุนายน พ.ศ. 2475 ที่อำเภอท่าเรือ จังหวัดพระนครศรีอยุธยา บิดาชื่อพร มารดาชื่อ ชุ่ม
ก่อนเข้าสู่วงการบันเทิงเขาเคยรับราชการเป็นตำรวจยศสิบตำรวจตรี
มีผลงานที่เป็นที่รู้จักกันดี จากบท ชีพ ชูชัย ในภาพยนตร์สืบสวนแนวเจมส์ บอนด์ เรื่อง เล็บครุฑ สร้างจากผลงานประพันธ์ของ พนมเทียน กำกับโดย สุพรรณ พราหมณ์พันธุ์ คู่กับ อมรา อัศวนนท์ และมีผลงานตามมาอีกหลายเรื่องเช่น มังกรแดง คู่กับนางเอกคนเดียวกัน, การะเกด กับ สองฝั่งฟ้า คู่กับ พิศมัย วิไลศักดิ์ และ ชนะ ศรีอุบล รวมทั้ง พรายดำ คู่กับเพชรา เชาวราษฎร์ และมีนางงามจักรวาลของไทย อาภัสรา หงสกุล ร่วมแสดง
แสดงประกบ มิตร ชัยบัญชา ในภาพยนตร์บู๊เรื่องยิ่งใหญ่ของสามผู้กำกับไทย เพชรตัดเพชร พ.ศ. 2509 และ ภาพยนตร์ไทย-ฮ่องกง จอมดาบพิชัยยุทธ ร่วมกับ สุทิศา พัฒนุช และ ชาติ ชัยภูมิ (ผู้มีรูปร่างหน้าตาคล้ายมิตรซึ่งเสียชีวิตจากอุบัติเหตุขณะถ่ายทำฉากจบของ อินทรีทอง) พ.ศ. 2514 อีกทั้งยังได้แสดงประกบกับสมบัติ เมทะนี ในเรื่อง ขุนตาล ในปี พ.ศ. 2512 ปัจจุบันยังมีผลงานเด่น คุณภาพฟิล์มก๊อบปี้ที่เหลืออยู่ ในรูปแบบวีซีดีและวีดิทัศน์  เรื่อง เพชรตัดเพชร  จัดทำโดย ทีมพันธมิตร เมื่อ พ.ศ. 2546
ทายาทอยู่ในวงการชื่อ สิริยา นฤนาท, อรุโณทัย นฤนาท สองอดีตนางเอกดัง และจุลินทิพย์ จิตรีขันธ์ ดาราช่อง 7 ค่ายดาราวีดีโอ
ลือชัย นฤนาท เสียชีวิตเมื่อวันที่ 10 มิถุนายน พ.ศ. 2560 ด้วยโรคชราที่โรงพยาบาลภูมิพล อาคารคุ้มเกล้า สิริอายุได้ 84 ปี มีพิธีพระราชทานเพลิงศพเมื่อวันที่ 18 มิถุนายน พ.ศ. 2560 ณ วัดพระศรีมหาธาตุวรมหาวิหาร